Na temelju Uredbe Vijeća (EU) 2022/2576 od 19. prosinca 2022. o jačanju solidarnosti boljom koordinacijom kupnje plina, pouzdanim referentnim vrijednostima cijena i prekograničnim razmjenama plina (SL L 335, 29.12.2022) (u duljenjem tekstu: Uredba Vijeća (EU) 2022/2576), u vezi s člankom 5. stavkom 11. Zakon o tržištu plina („Narodne novine“, broj 18/18, 23/20) (u daljnjem tekstu: Zakona) te u cilju provedbe članka 5. stavka 16. Zakon, ministar gospodarstva i održivog razvoja donosi

**PRAVILNIK**

**O KOORDINIRANOJ KUPNJI PLINA NA RAZINI EUROPSKE UNIJE ZA POTREBE PLINOM REPUBLIKE HRVATSKE**

**Članak 1.**

1. Ovim se Pravilnikom utvrđuju slijedeća pravila:
2. obveznicima sudjelovanja u privremenim mjerama usluge agregiranje potražnje i zajednička nabave plina u Europskoj uniji za potrebe kupaca u Republici Hrvatskoj sukladno članku 3. ovog Pravilnika
3. iznos pojedinačne potrebne količine za pojedinog obveznika iz točke 1. ovoga stavka
4. rok u kojemu se trebaju obveznici iz točke 1. ovoga stavka prijaviti na jedinstvenoj EU platformi i
5. razdoblje za koje se određuje nabava plina.
6. Ovim se Pravilnikom uvode privremeni mehanizmi za zaštitu građana i gospodarstva od prekomjernih cijena plina s pomoću privremenog mehanizma za upravljanje unutardnevnom volatilnosti za prekomjerna kretanja cijena plina.
7. Ovim se Pravilnikom utvrđuju pravila za obveznike iz stavka 1. za slučaj izvanrednog stanja u vezi s plinom, kako bi se plin pravedno distribuirao preko granica država članica, kako bi se zaštitila opskrba plinom za najkritičnije kupce i kako bi se osiguralo pružanje prekograničnih mjera solidarnosti.

**Članak 2.**

1. Ovim Pravilnikom se osigurava provedba Uredba Vijeća (EU) 2022/2576 od 19. prosinca 2022. o jačanju solidarnosti boljom koordinacijom kupnje plina, pouzdanim referentnim vrijednostima cijena i prekograničnim razmjenama plina (SL L 335, 29.12.2022) ( u daljnjem tekstu: Uredba Vijeća (EU) 2022/2576).
2. Za nadležno tijelo za potrebe provođenja Uredbe Vijeća (EU) 2022/2576 iz stavak 1. članka određuje se ministarstvo nadležno za energetiku.

**Članak 3.**

Obveznicima sudjelovanja u privremenim mjerama usluge agregiranja potražnje i zajedničke nabave plina određuju se pravne osobe, trgovci i opskrbljivači koji prodaju plin na veleprodajnom tržištu u iznosu većem od 5.000 GWh plina godišnje te pravne osobe, opskrbljivači koji prodaju plin na maloprodajnom tržištu u iznosu većem od 2.500 GWh godišnje.

**Članak 4.**

1. Obveznici iz članka 3. ovog Pravilnika dužni su se prijavit na jedinstvenu EU platformu u roku od 30 dana od dana stupanja na snagu ovoga Pravilnika.
2. Obveznici koji se prijave na jedinstvenoj EU platformi obavještavaju o svojem prijavljivanju ministarstvu nadležnom za energetiku u roku od osam dana od dana prijave iz stavka 1. ovog članka.

**Članak 5.**

Iznos ukupne pojedinačne potrebne količine koja se prijavljuje na EU platformi za pojedinog obveznika iz članaka 3. ovoga Pravilnika je iznos jednak 1,25 % količina plina koje su obveznici iz članka 3. ovoga Pravilnika prodavali na veleprodajnom ili maloprodajnom tržištu u 2022. godini.

**Članak 6.**

Obveznici iz članka 3. ovog Pravilnika dužni su o sklapanju ugovora o opskrbi plinom ili memoranduma o razumijevanju ili o pokretanju nadmetanja za kupnju plina obavijestiti ministarstvo nadležno za energetiku i Europsku komisiju, odnosno ako namjeravaju pokrenuti nadmetanje za kupnju plina ili otvoriti pregovore s proizvođačima prirodnog plina ili opskrbljivačima prirodnim plinom iz trećih zemalja o kupnji plina, količina većih od 5 TWh godišnje sukladno odredbama članka 3. Uredbe Vijeća (EU) 2022/2576.

**Članak 7.**

1. Hrvatski operator tržišta energije d.o.o. sukladno članku 15. Uredbe Vijeća (EU) 2022/2576 predložiti će pravila za upravljanje mehanizmom unutardnevnom volatilnošću i način izračuna referentne cijena plina na tržištu plina u Republici Hrvatskoj, koja će poslužiti kao cjenovni signal za aktivaciju mehanizma za korekciju tržišta definiranog Uredbom Vijeća (EU) 2022/2576 do osnivanja burze plina u Republici Hrvatskoj.
2. Po dobivanju pozitivnog mišljenja na pravila iz stavka 1. ovoga članka od strane Hrvatske energetska regulatorna agencija, Hrvatski operator tržišta energije d.o.o. će objaviti pravila za upravljanje mehanizmom unutardnevnom volatilnošću i način izračuna referentne cijena plina na tržištu plina u Republici Hrvatskoj na svojim mrežnim stranicama.

**Članak 8.**

Razdoblje za koje se određuje nabavka plina sukladno ovom Pravilniku određeno je sukladno rokovima određenim Uredbom Vijeća (EU) 2022/2576 te njenim izmjenama i dopunama.

Primjena pravila za upravljanje mehanizmom unutardnevnom volatilnošću i način izračuna referentne cijena plina na tržištu plina u Republici Hrvatskoj iz članka 7. stavka 1. ovog Pravilnik ostaje na snazi do dana osnivanja hrvatske burze plina.

**Članak 9.**

Ovaj Pravilnik stupa na snagu osmog dana od dana objave u „Narodnim novinama“.

Klasa:   
Urbroj:   
Zagreb,

Ministar   
**Damir Habijan**v. r.

**OBRAZLOŽENJE**

Na temelju Uredbe Vijeća (EU) 2022/2576 od 19. prosinca 2022. o jačanju solidarnosti boljom koordinacijom kupnje plina, pouzdanim referentnim vrijednostima cijena i prekograničnim razmjenama plina (SL L 335, 29.12.2022) (u daljnjem tekstu: Uredba Vijeća (EU) 2022/2576), u vezi s člankom 5. stavkom 11. Zakon o tržištu plina („Narodne novine“, broj 18/18, 23/20) (u daljnjem tekstu: Zakona) te u cilju provedbe članka 5. stavka 16. Zakon, ministar gospodarstva i održivog razvoja donosi navedeni pravilnik.

Ovim se Pravilnikom utvrđuju slijedeća pravila:

1. obveznicima sudjelovanja u privremenim mjerama usluge agregiranje potražnje i zajednička nabave plina u Europskoj uniji za potrebe kupaca u Republici Hrvatskoj sukladno članku 3. ovog Pravilnika
2. iznos pojedinačne potrebne količine za pojedinog obveznika iz točke 1. ovoga stavka
3. rok u kojemu se trebaju obveznici iz točke 1. ovoga stavka prijaviti na jedinstvenoj EU platformi i
4. razdoblje za koje se određuje nabava plina.

Ovim se Pravilnikom uvode privremeni mehanizmi za zaštitu građana i gospodarstva od prekomjernih cijena plina s pomoću privremenog mehanizma za upravljanje unutardnevnom volatilnosti za prekomjerna kretanja cijena plina.

Nadalje ovim se Pravilnikom utvrđuju pravila za obveznike. za slučaj izvanrednog stanja u vezi s plinom, kako bi se plin pravedno distribuirao preko granica država članica, kako bi se zaštitila opskrba plinom za najkritičnije kupce i kako bi se osiguralo pružanje prekograničnih mjera solidarnosti.

Ovim Pravilnikom se osigurava se provedba Uredba Vijeća (EU) 2022/2576 od 19. prosinca 2022. o jačanju solidarnosti boljom koordinacijom kupnje plina, pouzdanim referentnim vrijednostima cijena i prekograničnim razmjenama plina (SL L 335, 29.12.2022) ( u daljnjem tekstu: Uredba Vijeća (EU) 2022/2576).

Za nadležno tijelo za potrebe provođenja Uredbe Vijeća (EU) 2022/2576 iz stavak 1. članka određuje se ministarstvo nadležno za energetiku.

Obveznicima sudjelovanja u privremenim mjerama usluge agregiranja potražnje i zajedničke nabave plina određuju se pravne osobe, trgovci i opskrbljivači koji prodaju plin na veleprodajnom tržištu u iznosu većem od 5.000 GWh plina godišnje te pravne osobe, opskrbljivači koji prodaju plin na maloprodajnom tržištu u iznosu većem od 2.500 GWh godišnje.

Iznos ukupne pojedinačne potrebne količine koja se prijavljuje na EU platformi za pojedinog obveznika iz članaka 3. ove Uredbe je iznos jednak 1,25 % količina plina koje su obveznici iz članka 3. ove Uredbe prodavali na veleprodajnom ili maloprodajnom tržištu u 2022. godini.

Obveznicima sudjelovanja u privremenim mjerama dužni su o sklapanju ugovora o opskrbi plinom ili memoranduma o razumijevanju ili o pokretanju nadmetanja za kupnju plina obavijestiti ministarstvo nadležno za energetiku i Europsku komisiju, odnosno ako namjeravaju pokrenuti nadmetanje za kupnju plina ili otvoriti pregovore s proizvođačima prirodnog plina ili opskrbljivačima prirodnim plinom iz trećih zemalja o kupnji plina, količina većih od 5 TWh godišnje sukladno odredbama članka 3. Uredbe Vijeća (EU) 2022/2576.

Hrvatski operator tržišta energije d.o.o. sukladno članku 15. Uredbe Vijeća (EU) 2022/2576 predložiti će pravila za upravljanje mehanizmom unutardnevnom volatilnošću i način izračuna referentne cijena plina na tržištu plina u Republici Hrvatskoj, koja će poslužiti kao cjenovni signal za aktivaciju mehanizma za korekciju tržišta definiranog Uredbom Vijeća (EU) 2022/2576 do osnivanja burze plina u Republici Hrvatskoj.

Po dobivanju pozitivnog mišljenja na pravila iz stavka 1. ovoga članka od strane Hrvatske energetska regulatorna agencija, Hrvatski operator tržišta energije d.o.o. će objaviti pravila za upravljanje mehanizmom unutardnevnom volatilnošću i način izračuna referentne cijena plina na tržištu plina u Republici Hrvatskoj na svojim mrežnim stranicama.

Razdoblje za koje se određuje nabavka plina sukladno ovom Pravilniku određeno je sukladno rokovima određenim Uredbom Vijeća (EU) 2022/2576 te njenim izmjenama i dopunama.

Primjena pravila za upravljanje mehanizmom unutardnevnom volatilnošću i način izračuna referentne cijena plina na tržištu plina u Republici Hrvatskoj iz članka 7. stavka 1. ovog Pravilnik ostaje na snazi do dana osnivanja hrvatske burze plina.

Ovaj Pravilnik stupa na snagu osmog dana od dana objave u „Narodnim novinama“.